stanford-oval/wikipedia huggingface dataset:
André Almeida
Aiheesta muualla

André Almeidan esittely ja tilastot Footballzz-sivustolla (Arkistoitu – Internet Archive) (englanniksi)
Benfica – Primeira Liga
1 Trubin |
3 Carreras |
4 Silva |
6 Bah |
7 Amdouni |
8 Aursnes |
9 Cabral |
10 Kökçü |
11 Di María |
14 Pavlídis |
17 Aktürkoğlu |
18 Barreiro |
21 Schjelderup |
24 Soares |
25 Prestianni |
28 Kaboré |
30 Otamendi |
32 Rollheiser |
37 Beste |
44 Araújo |
47 Gouveia |
61 Florentino |
75 Gomes |
81 Bajrami |
84 Rego |
85 Sanches |
Valmentaja Lage
Portugalin joukkue – Jalkapallon MM-kilpailut 2014
1 Eduardo |
2 Alves |
3 Pepe |
4 Veloso |
5 Coentrão |
6 Carvalho |
7 Ronaldo |
8 Moutinho |
9 H. Almeida |
10 Vieirinha |
11 Éder |
12 Patrício |
13 Costa |
14 Neto |
15 Silva |
16 Meireles |
17 Nani |
18 Varela |
19 A. Almeida |
20 Amorim |
21 Pereira |
22 Beto |
23 Postiga |
Valmentaja Bento
Yliskylä (Parkano)

Yliskylä on Parkanon kylä Pirkanmaalla. Se sijaitsee Parkanonjärven itäpuolella Yliskyläntien varrella. Noin 15 km:n mittainen Yliskyläntie erkanee Parkano–Kuru-tiestä etelään Viinikan kaupunginosassa vajaan kilometrin päässä Parkanon keskustasta ja jatkuu Ikaalisissa Poltinkoskentiehen asti. Yliskylän keskustasta Parkanon keskustaan on matkaa noin 6 kilometriä. Ensimmäiset kyläläiset saivat elantonsa pääasiassa kalastuksesta ja metsästyksestä, myöhemmät maanviljelyksestä ja karjanhoidosta. Yliskylän pellot sijaitsevat kylätien molemmilla puolilla ja ovat pääosin edelleen viljelyksessä. Kylään on asettunut asumaan useita eri alojen yrittäjiä.
Palvelut

Kunnalliset palvelut löytyvät Parkanon keskustasta. Kylässä on valmiina kaupungin vesijohto ja runkoviemäri. Laajakaistaverkko valmistui vuonna 2017.
Koulut

1910-luvun loppupuolelta alkaen Yliskylän kyläkouluna toimi Talosen talo kolmekymmentä vuotta. Oma koulurakennus valmistui vuonna 1948, ja se oli toiminnassa 51 vuotta. Koulu lakkautettiin vuonna 1999, ja se muutettiin asuinkäyttöön sekä keramiikkapajaksi.
Tällä hetkellä lähin koulu sijaitsee Parkanon keskustassa. Koulu- ja kulttuurikeskus Kaarna avasi ovensa 8. elokuuta 2019. Siellä aloitti opiskelunsa noin 700 oppilasta ja lähes 100 henkilökunnan jäsentä. Kaarnassa toimii peruskoulu, lukio ja esikoulu.
Vapaa-aika

Yliskylässä on mahdollista asua väljästi järvimaisemissa ja nauttia maalaiskylän ilmapiiristä lähellä keskustan palveluja. Siellä on hyvät lenkkeily-, marjastus- ja metsästysmaastot. Parkanonjärvi on osa suosittua melontareittiä ja tarjoaa hyvät mahdollisuudet kalastukseen, veneilyyn ja uintiin. Yliskylän uimaranta sijaitsee entisen koulun läheisyydessä. Pyöräilyn harrastajat voivat ottaa osaa Satakunnan haastepyöräilyyn, johon Parkano sitä ympäröivine kylineen on vuosittain osallistunut. Parkanon keskustan vapaa-ajan kulttuuri- ja liikuntapalvelut ovat lähellä. Golfin harrastajille löytyy kenttä noin 10 kilometrin päästä Ikaalisten Poltinkoskelta.
Yhdistyksiä > Yliskylän metsästysseura r.y.

Metsästysseura harjoittaa metsästys-, kilpailu-, kennel- ja riistanhoitotoimintaa sekä mökkivuokrausta.
Aiheesta muualla

Parkanon harrastustoiminta
Yliskylä - Parkanon kylät
Ølen

Ølen oli Norjan kunta Rogalandin läänissä (vuoteen 2002 saakka Hordalandin läänissä) vuosina 1916–2006. Se liitettiin Vindafjordin kuntaan. Liitoshetkellä sen pinta-ala oli 181 neliökilometriä ja asukasluku 3 420.
Kuvia

Ølenin kirkko
Aiheesta muualla

Kuvia tai muita tiedostoja aiheesta Ølen Wikimedia Commonsissa
Zangief

| Zangief |
| --- | --- |

Pelisarja:  Street Fighter
Ensimmäinen peli:  Street Fighter II (1991)
Luoja:  Akira Yasuda
Ääninäyttelijä  (englanti):  William Johnson Michael Donovan Michael Sorich Anthony Landor
Ääninäyttelijä (japani):  Wataru Takagi Tesshō Genda Kenta Miyake Tetsuo Kanao Hidenari Ugaki Ryūzaburō Ōtomo Katsuhisa Hōki
Live-näyttelijä:  Andrew Bryniarski
Lisää peliartikkeleitavideopelien teemasivulla
Zangief (jap. ザンギエフ, Zangiefu) on Akira Yasudan luoma videopelihahmo Capcomin Street Fighter -pelisarjassa. Hahmo teki ensiesiintymisensä Street Fighter II:ssa vuonna 1991. Zangief on entinen neuvostoliittolainen ja nykyinen venäläinen painija, joka on 214 senttimetriä pitkä ja painaa 115 kg.
Konsepti ja luominen

Akira Yasuda suunnitteli Zangiefin vahvaksi taistelijaksi kaikille osa-alueille, mutta erittäin hitaaksi. Alun perin hänet nimitettiin Vodka Gobalskyksi, mutta nimi muutettiin Zangiefiksi ennen lopullista Street Fighter II -pelin julkaisua. Hahmon kerrottiin saaneen kilpailukiellon ammattipainimisesta sääntörikkomusten vuoksi.
Hahmossa on pieniä yhtäläisyyksiä entiseen neuvostoliittolaiseen amatööripainijaan Victor Zangieviin, josta tuli Japanissa tunnettu painija vuonna 1989. Hän kilpaili muun muassa New Japan Pro Wrestlingissä ja UWFi:ssä.
Hahmoa näytelleet > Japaniksi

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1994 | Tetsuo Kaneo |  | Street Fighter II: The Animated Movie |  |
| 1996, 1998 | Wataru Takagi |  |  | Street Fighter Alpha 2 Street Fighter Alpha 3 |
| 1999 | Hidenari Ugaki |  | Street Fighter Alpha: The Animation |  |
Hahmoa näytelleet > Englanniksi

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1994–1995 | Andrew Bryniarski |  | Street Fighter | Street Fighter: The Movie |
| 1996 | William Johnson |  | Street Fighter II: The Animated Movie |  |
| 1996 | Michael Sorich | Street Fighter II V |  |  |
| 1997 | Michael Donovan | Street Fighter |  |  |
| 2001 | Joe Romersa |  | Street Fighter Alpha: The Animation |  |
| 2009–2010 | Anthony Landor |  |  | Street Fighter IV Super Street Fighter IV |
Arvostelu ja vastaanotto

IGN listasi Zangiefin kolmanneksitoista vuonna 2008 laatimassaan 25 parasta Street Fighter -hahmoa. Neljä kuukautta myöhemmin GameDaily-sivusto listasi hahmon sijalle kolme laatimassaan kautta-aikain 20 parasta Street Fighter hahmoa.
Aleksi Elorinne

| Aleksi Elorinne> Henkilötiedot |
| --- | --- |
Syntynyt: 3. helmikuuta 1990 (ikä 34) Joensuu, Suomi
Kansalaisuus:   Suomi
Jääkiekkoilija
Lempinimi:  Allu, Eloranni
Pelipaikka:  puolustaja
Maila:  vasen
Pituus:  196 cm
Paino:  99 kg
Seura
Seura:  KalPa
Sarja:  SM-liiga
Pelinumero:  23
Pelaajaura
Pääsarjaura:  2010–
Aik. seurat:  Jokipojat (Mestis) Tappara (SML) LeKi (Mestis) Ilves (SML) Rouen Hockey Élite 76 (Ranska)
Aleksi Elorinne (s. 3. helmikuuta 1990 Joensuu) on suomalainen jääkiekkopuolustaja, joka pelaa SM-liigajoukkue KalPassa.
Ura > Maajoukkueura

| Mitalit> Maa:   Suomi.Miesten jääkiekko.Ivan Hlinkan muistoturnaus  | Mitalit> Maa:   Suomi.Miesten jääkiekko.Ivan Hlinkan muistoturnaus  | Mitalit> Maa:   Suomi.Miesten jääkiekko.Ivan Hlinkan muistoturnaus  | Maa:   Suomi> Miesten jääkiekko. |
| --- | --- | --- | --- |
|  Hopeaa | Hodonín 2007 | jääkiekko |  |
Elorinne on pelannut Suomen A-maajoukkueessa kahdeksan ottelua tehden kaksi syöttöpistettä. Hän korvasi vuoden 2015 Karjala-turnauksessa harjoituksissa loukkaantuneen Mikko Mäenpään ja teki A-maajoukkuedebyyttinsä turnauksen avausottelussa 5. marraskuuta 2015 Helsingin Hartwall Arenassa Venäjää vastaan. Elorinne merkittiin Suomen nelospuolustajapariin Tommi Kivistön viereen.
Elorinne pelasi myös alle 18-vuotiaiden Ivan Hlinkan muistoturnauksessa vuonna 2007, jolloin hän voitti hopeaa. Yhteensä Elorinne on pelannut kahdeksan nuorten ja 22 poikien maaottelua.
Ylä-Pitkälampi

| Ylä-Pitkälampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola, Mäntyharju
Koordinaatit:  61°09′42″N, 26°59′17″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Ala-Pitkälampeen 
Järvinumero:  14.981.1.026
Mittaustietoja
Pinnankorkeus:  94,3 m  
Pituus:  750 m  
Leveys:  240 m  
Rantaviiva:  1,887 km  
Pinta-ala:  5,944 ha  
Saaria:  ei saaria 
 fiYlä-Pitkälampi 
Ylä-Pitkälampi  on Kymenlaaksossa Kouvolassa ja Mäntyharjulla Vekarajärven lähellä sijaitseva lampi.
Maantietoa

Lampi on 750 metriä pitkä, 240 metriä leveä, ja sen pinta-ala on 5,9 hehtaaria. Lammella ei ole kartan mukaan saaria.  Sen rantaviivan pituus on 1,9 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Repoveden–Luujärven alueeseen (14.981) se kuuluu. Lammen vedenpinnan korkeus on 94,3 metriä mpy.
Whiskey (kappale)

| ”Whiskey” Maroon 5 feat>  ASAP Rocky |
| --- | --- | --- |

Singlen tiedot
 Albumilta: Red Pill Blues
 Äänitetty : kesäkuussa 2017
 Julkaistu: 20. lokakuuta 2017
 Tekijä(t): Adam Levine, ASAP Rocky, John Ryan, Jacob Kasher Hindlin, Tinashe Sibanda
 Tuottaja(t): John Ryan, JKash, Fly-M
 Tyylilaji: pop
 Kesto: 03.30
 Levy-yhtiö: 222 Records Interscope Records
Maroon 5:n muut singlet
| ”Help Me Out” 2017 | ”Whiskey” 2017 | ”Wait” 2018 |
Whiskey on yhdysvaltalaisen popyhtye Maroon 5:n kappale, jossa vierailee rap-artisti ASAP Rocky. Se julkaistiin promosinglenä yhtyeen kuudennelta studioalbumilta Red Pill Blues lokakuussa 2017.
Kappaleen ovat kirjoittaneet Adam Levine, ASAP Rocky, John Ryan, Jacob Kasher Hindlin ja Tinashe Sibanda. Sen tuotannosta vastaavat Ryan, Kasher Hindlin, Fly-M. Kappale äänitettiin kesäkuussa 2017 Conway Recording Studiolla Los Angelesissä.
Tuotanto

John Ryan – tuottaja, koskettimet, piano, syntetisaattori
Fly-M – tuottaja, DJ
Adam Levine – laulu
PJ Morton, koskettimet, syntetisaattori
Sam Farrar – äänitekniikka, avustava tuotanto
Noah ”Mailbox” Passovoy – tekniikka
Jacob ”JKash” Kasher Hindlin – tuotanto
Serban Ghenea – miksaus
Tom Coyne – masterointi
ASAP Rocky – vieraileva artisti, rap
Øksfjord

| Øksfjord |
| --- | --- |
 Øksfjord vuonna 2005.
 Øksfjord
 Koordinaatit: 70°14′22″N, 22°21′02″E 
Valtio:  Norja
Lääni:  Finnmark
Kunta:  Lappea
Pinta-ala:  
 – Maa:  0,3 km²
Väkiluku (2023):  496
 – Väestötiheys:  1 653,3 as./km²
Infobox OKVirheellinen NIMI-arvo: 
Øksfjord on taajama Lappean kunnassa Finnmarkin läänissä Norjassa ja kuntansa hallinnollinen keskus. Taajaman pinta-ala on 0,3 neliökilometriä ja asukasluku 496 vuonna 2023. Øksfjord on perinteinen kalastuselinkeinon keskus ja Hurtigruten-alus pysähtyy siellä.
Kuvia

Øksfjordin kirkko
Tunnettuja henkilöitä

Hans E. Kinck (1865–1926), kirjailija
Hallgeir Pedersen (s. 1973), jazzkitaristi
Šalom

Šalom (hepr. ‏שלום‎) on heprealainen sana, joka merkitsee 'rauhaa' ja 'hyvinvointia'. Samoin kuin suomen kielessä, rauha voi tarkoittaa kahden osapuolen välistä rauhaa (erityisesti ihmisen ja Jumalan tai kahden kansan välistä) tai sisäistä rauhaa. Sanaa käytetään erityisesti tervehdyksenä, samoin kuin arabiankielinen sanaa salam, jota käytetään myös muslimien kesken toivotuksessa salam aleikum (rauha kanssasi). Heprean "Šalom aleichem" (suom. rauha kanssasi) on yleinen tervehdys.
Zatelliitti

Zatelliitin yrityksiä vuonna 2008.
Zatelliitti on Kempeleen keskustaajamassa sijaitseva vielä osittain rakenteilla oleva yritysalue. Alue sijaitsee valtatie 4:n ja Kauppakeskus Zeppelinin läheisyydessä.
Vuonna 2018 alueelle rakennettin eritasoliittymä valtatie 4:ltä. Kokonaisuudessa rakennettiin rampit moottoritielle, neljä siltaa ja kiertoliittymät Zatelliitintien ja Kokkokankaantien liittymiin. Lisäksi rakennettiin paikallisliikenteen bussipysäkit sekä poikittainen kevyen liikenteen väylä. Alueelle on myös kulku seututieltä 847 sekä Ketolanperäntieltä.
Alueella toimivia yrityksiä ovat muun muassa Lehto Group ja Hankkija. Zatelliitin alueelle suunniteltiin aikaisemmin uutta Prisma-kauppaketjun myymälää, joka olisi siirtynyt Kauppakeskus Zeppelinin tiloista, mutta Osuuskauppa Arina luopui myöhemmin hankkeesta.
Helmikuussa 2023 ilmoitettiin, että Suomen vanhin kiertävä huvipuisto Suomen Tivoli sijoitetaan Oulun seudulla kesällä 2023 Zatelliitin yritysalueelle, ja suunnitelmissa on, että tivoli pysähtyisi kiertueellaan Kempeleessä tulevinakin vuosina. Tulevaisuudessa tivoioalue siirtyisi vielä rakenteilla olevalle Zeniitin matkailualueelle. Aikaisempina vuosina Suomen Tivoli Oulun seudulla olleessaan toimi useimpina vuosina Hietasaaressa.
Zasavskan tilastollinen alue

| Zasavska |
| --- | --- |

 Sijainti
Valtio:   Slovenia
NUTS 2 -aluejako:  Itä-Slovenia
Hallinto:  
 – suurin kaupunki:  Trbovlje
Pinta-ala:  263,9 km²
Väkiluku (2021):  41 461
 – väestötiheys:  157,1 as./km²
Zasavska on pieni Slovenian tilastollinen alue, joka kuuluu Itä-Sloveniaan. Alue sijaitsee keskisessä Sloveniassa. Suurin kaupunki alueella on Trbovlje. Alueella asuu 41 461 asukasta kolmen eri kunnan alueella.
Wylfan ydinvoimalaitos

| Wylfan ydinvoimalaitos |
| --- | --- |

Tyyppi:  kaasujäähdytteinen reaktori
Teho:  2 x 490 MW
Omistaja:  Nuclear Decommissioning Authority
Sijainti:  Anglesey, Yhdistynyt kuningaskunta
Koordinaatit:  53°25′1.2″N, 4°28′58.8″W
Wylfan ydinvoimalaitos on Angleseyssä Yhdistyneessä kuningaskunnassa sijaitseva entinen Magnox-tyyppinen ydinvoimala, jonka rakentaminen aloitettiin vuonna 1963. Molempien reaktorien teho oli 490 MW ja ne otettiin käyttöön vuonna 1971. Reaktori 2 suljettiin huhtikuussa 2012 ja reaktori 1 joulukuussa 2015.
Laitoksen sulkemista suunniteltiin alun perin vuodelle 2010, mutta Nuclear Decommissioning Authority pidensi käyttöikää.
Aiheesta muualla

Kuvia tai muita tiedostoja aiheesta Wylfan ydinvoimalaitos Wikimedia Commonsissa
Šallan piiri

Šallan piiri (ven. Шальский район, Šalski raion) on entinen piiri Karjalan tasavallan alueella. Piiri perustettiin vuonna 1927, jolloin siihen yhdistettiin aiemmista volosteista eli kunnista koko Avdejevo ja Nigižma sekä osa Danilovasta.
Piirin pinta-ala oli 3 374 km², ja siihen kuului 142 kylää. Piirissä oli 7 kyläneuvostoa: Rimoilan, Peštšhanojen, Perhnavolokin, Avdejevon, Šallan, Karševskajan ja Gakugsan kyläneuvostot. Piirin keskuksena toimi Semjonovskajan kylä. Neuvostoliiton vuoden 1926 väestönlaskennan mukaan piirissä oli 11 982 asukasta, joista 11 853 oli venäläisiä, 48 karjalaisia, 51 suomalaisia ja 24 muita kansallisuuksia.
Vuoteen 1933 tultaessa piiri oli lakkautettu ja sen alue liitetty Puudožin piiriin.
Wylye

| Wylye |
| --- | --- |
 Wylyejoki Norton Bavantin kylässä.
Maat:  Yhdistynyt kuningaskunta
Kreivikunnat:  Wiltshire
Vesistöalue ja valuma-alueen tietoja
Päävesistöalue:  Avonjoen vesistöalue
Pinta-ala:  470 km²
Joen uoman kohteita
Laskupaikka:  Avonjoki
Sivu-uomat:  Tilljoki (en)
Mittaustietoja
Pituus:  45 km
Keskivirtaama:  0,3 m³/s (MQ)
Muuta
Muualla:  Wikimedia Commons
  
Wylye on Avonin sivujoki Wiltshiressä Etelä-Englannissa. Se nousee Warminsterista lounaaseen ja kulkee kaupungin läpi. Se virtaa lähinnä itään, muodostaen Wylyen laakson (Wylye Valley), jota A36-tie ja Wessexin päärautatielinja käyttävät. Se yhtyy Nadderjokeen Wiltonissa, jonka jälkeen vedet virtaavat Avonjokea pitkin mereen Cristchurchin kohdalla.
Wilton ja Wiltshire on epäsuorasti nimetty joen mukaan. Alueella sijaitsee myös Wylyen kylä. Joen varrella on Heytesburyn, Codfordin, Sherringtonin ja Boytonin kylät.
Aiheesta muualla

Kuvia tai muita tiedostoja aiheesta Wylye Wikimedia Commonsissa
The Hampshire Avon Catchment Wessex Rivers Trust. Arkistoitu 1.7.2019. Viitattu 30.6.2019 (englanniksi).
Salmon study in Wiltshire rivers carried out by trust BBC News.  19.12.2011. Viitattu 30.6.2019 (englanniksi).
Värireseda

| Värireseda |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ristikukkaismaiset Brassicales
Heimo::  Resedakasvit Resedaceae
Suku::  Resedat Reseda
Laji::  luteola
Kaksiosainen nimi
 Reseda luteola  L. (1753)  
Katso myös
   Värireseda Wikispeciesissä   Värireseda Commonsissa 
Infobox OKNimi-testi OK: 
Värireseda (Reseda luteola) on Välimeren ympäristöstä kotoisin oleva kaksivuotinen ruoho, joka kuuluu resedojen sukuun ja resedakasvien heimoon. Entisaikoina se oli tärkeä värikasvi, josta saatiin kirkkaankeltaista väriainetta.
Ulkonäkö ja koko

Värireseda on pysty ja haaraton ruoho, joka kasvaa 40–100 senttimetriä korkeaksi. Sillä on 5–10 senttimetrin pituiset suikeat lehdet, joissa on ehyt laita ja kiiltävä pinta. Se kasvattaa ensimmäisenä elinvuotenaan vain juuren ja tyvilehdet ja saavuttaa täyden mittansa vasta seuraavana kesänä. Sitä voidaan kasvattaa myös yksivuotisena, jos siemenet kylvetään maahan riittävän aikaisin keväällä.
Värireseda kukkii heinä–elokuussa. Kellertävänvihreät kukat sijaitsevat pitkissä latvatähkissä, jotka kääntyvät aina kohti aurinkoa. Kukissa on neljä verholehteä ja terälehteä sekä paljon heteitä. Hedelmä on leveä, litteä ja kolmilohkoinen kota, joka kätkee sisälleen pyöreitä, sileitä ja kiiltävänmustia siemeniä. Kota avautuu kärjestä, minkä jälkeen tuuli levittää siemenet kasvin ympäristöön.
Muita Suomen luonnossa osittain satunnaisesti esiintyviä resedojen suvun kasveja ovat tuoksureseda (Reseda odorata), valkoreseda (Reseda alba) ja keltareseda (Reseda lutea).
Levinneisyys

Värireseda on lauhkean vyöhykkeen kasvi, joka on lähtöisin Välimeren altaan itäosista ja Makaronesiasta. Sieltä se on levinnyt ihmisen avustuksella muualle Eurooppaan, Länsi-Aasiaan ja Pohjois-Amerikkaan.
Elinympäristö

Värireseda menestyy kuivassa, hiekkaisessa maassa ja korkeilla, mäkisillä paikoilla lähes 3 kilometrin korkeudelle asti. Kalkinsuosijana se viihtyy maaperässä, jossa on paljon ooliittia ja liitukiveä. Tyypillisiä elinympäristöjä ovat joutomaat, tiensyrjät, pellot, ratapihat ja vanhat painolastipaikat.
Käyttö

Väriresedan tieteellinen nimi on johdettu latinan kielen sanoista resedo (’minä rauhoitan’) ja lutea (’keltainen’). Kasvin sedatiivisen vaikutuksen tunsi jo roomalainen luonnontutkija Plinius vanhempi. Sen juurista valmistettiin aikaisemmin yleisesti keltaista väriainetta, jolla värjättiin etenkin villaa ja puuvillaa. Väri on peräisin kasvin sisältämästä luteoliinista.
Aiheesta muualla

Luontoportti: Värireseda (Reseda luteola)
Coloria.net: Värjäys, Värireseda
Den virtuella floran: Värireseda (Reseda luteola) (ruotsiksi)
ITIS: Reseda luteola (englanniksi)
United States Department of Agriculture (USDA): Reseda luteola (englanniksi)
Väriresedan latvatähkiä.
Whiskeytown

| Whiskeytown |
| --- | --- |
 Ryan Adams vuonna 2006.
Tiedot
Toiminnassa:  1994–2000
Tyylilaji:  alternative country, country
Kotipaikka:   Raleigh, Pohjois-Carolina, Yhdysvallat
Laulukieli:  englanti
Entiset jäsenet:  Ryan Adams Caitlin Cary Mike Daly Phil Wandscher Brad Rice Skillet Gilmore Steve Terry James Iha
Levy-yhtiö:  Out Post Mood Food Lost Highway Bloodshot
Infobox OKNimi-testi OK: 
Whiskeytown oli yhdysvaltalainen country-yhtye, joka perustettiin vuonna 1994 Pohjois-Carolinan Raleighissa. Yhtyeen keulahahmon Ryan Adamsin lisäksi siinä vaikuttivat Caitlin Cary, Phil Wandscher, Eric ”Skillet” Gilmore ja Mike Daly. Yhtye hajosi vuonna 2000 Adamsin keskittyessä soolouraansa. Whiskeytownin musiikkia luonnehditaan tarkemmin ”vaihtoehtocountryksi”. Yhtye julkaisi kolme studioalbumia, joissa kaikissa oli vaihtuva kokoonpano – vain Adams ja Cary olivat pysyvät jäsenet.
Jäsenet

| 0 | 1 | 2 |
| --- | --- | --- |
|  Perustajajäsenet Ryan Adams - laulu, rytmikitara  Caitlin Cary - viulu, taustalaulu, lyömäsoittimet  Eric "Skillet" Gilmore - rummut, perkussiot  Steve Groth Mann - basso  Phil Wandscher - soolokitara, laulu  |  Myöhemmät jäsenet Ed Crawford - kitara  Steven Terry - rummut, lyömäsoittimet  Brad Rice - sähkökitara  Mike Daly - basso, kosketinsoittimet, kitara, mandoliini, laulu  Jeff Rice - bassokitara  Jenni Snyder - bassokitara  |  Chris Laney - bassokitara  Bill Ladd - pedal steel-kitara - studio-sessiomuusikkona  Mike Santoro - basso  Chris Liitinkortti - havaijinkitara, pedal steel-kitara  Nicholas Petti - poljin steel-kitara  Jon Wurster - rummut  James Iha - kitara  |
Diskografia

| --- | --- |
 Albumit 1995: Faithless Street  1997: Strangers Almanac  2001: Pneumonia Singlet 1997: "16 Days"  1998: "Yesterday's News"  1998: Car Songs (split 7" mukana Neko Case & The Sadies)  2001: "Don't Be Sad"  2009: "San Antone" / "The Great Divide" :  Julkaisemattomat 1996: Those Weren't the Days  1996: The Freightwhaler Sessions  1997: Forever Valentine EP:t 1995: Angels  1997: Theme for a Trucker  1997: Rural Free Delivery  1997: In Your Wildest Dreams 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Zas (vuori)

Zas-vuori.
| --- | --- |
Sijainti:  Drymalía, Náxos ja Pienet Kykladit, Etelä-Egean saaret, Kreikka
Korkeus merenpinnasta:  1 004 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Zas (kreik. Ζας) eli Zévs/Zeus (Ζεύς) on vuori Náxoksen saarella Kreikassa. Se on saaren ja koko Kykladien saariston korkein vuori ja sen korkeus on 1 004 metriä.
Zasvuoren maisemia Zeuksen luolalta.
Zasvuori sijaitsee Náxoksen keskiosissa Tragaíana tunnetulla alueella, noin 18 kilometriä itäkaakkoon Náxoksen kaupungista. Filótin kylä sijaitsee vuoren pohjoisrinteellä.
Vuori on saanut nimensä ylijumala Zeuksesta. Erään version mukaan Zeus olisi syntynyt saarella vuorella olevassa niin kutsutussa Zeuksen luolassa (myös Zasin luola). (Samaa tarinaa kerrotaan myös mm. Kreetalla sijaitsevista Díktin luolasta ja Ídan luolasta.)
Zasvuori on Náxoksella suosittu vaelluskohde. Vuorelle kulkee kaksi yleisimmin käytettyä vaellusreittiä, ja sieltä on hyvä näköala saarelle ja sitä ympäröiville muille Kykladien saarille.
Aiheesta muualla

Kuvia tai muita tiedostoja aiheesta Zas Wikimedia Commonsissa
Williams FW33

| Williams FW33 |
| --- | --- |
 Rubens Barrichello Malesian GP:n harjoituksissa.
Talli:   Williams
Suunnittelija(t):   Sam Michael  Ed Wood
Kuljettajat:  11.  Rubens Barrichello 12.  Pastor Maldonado
Testikuljettajat:   Valtteri Bottas
Teknisiä tietoja
Renkaat:  P Pirelli
Polttoaine:  BP
Runko:  hiilikuitumonokokki
Moottori:  vapaasti hengittävä Cosworth CA2011k 2,4 l 90° V8
Voimansiirto:  Williams 7-vaihteinen puoliautomaattinen pituussuuntainen vaihdelaatikko
Kilpailuhistoria
Debyytti:  Australian GP 2011
Kilpailuja:  19
Voittoja:  0
Paalupaikkoja:  0
Nopeimpia kierroksia:  0
Palkintosijoja:  0
MM-pisteitä:  5
Valmistajien maailmanmestaruuksia:  0
Kuljettajien maailmanmestaruuksia:  0
Williams FW33 on Formula 1 -talli Williamsin käyttämä auto kaudella 2011. Autolla ei saavutettu mainittavaa menestystä.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
Aiheesta muualla

Kuvia tai muita tiedostoja aiheesta Williams FW33 Wikimedia Commonsissa
Williams Racing
Perustajat:
 Frank Williams ·   Patrick Head


Tallipäällikkö:
 James Vowles


Kilpakuljettajat:
2.  Logan Sargeant ·  23.  Alexander Albon


Testikuljettajat:
 Franco Colapinto ·   Jamie Chadwick


Formula 1 -autot:

FW06 · 
FW07 · 
FW07B · 
FW07C · 
FW08 · 
FW08C · 
FW09 · 
FW09B · 
FW10 · 
FW11 · 
FW11B · 
FW12 · 
FW12C · 
FW13 · 
FW13B · 
FW14 · 
FW14B · 
FW15C · 
FW16 · 
FW16B · 
FW17 · 
FW17B · 
FW18 · 
FW19 · 
FW20 · 
FW21 · 
FW22 · 
FW23 · 
FW24 · 
FW25 · 
FW26 · 
FW27 · 
FW28 · 
FW29 · 
FW30 · 
FW31 · 
FW32 · 
FW33 · 
FW34 · 
FW35 · 
FW36 · 
FW37 · 
FW38 · 
FW40 · 
FW41 · 
FW42 · 
FW43 · 
FW43B · 
FW44 · 
FW45 · 
FW46


Frank Williams Racing Cars:

FW · 
FW04 · 
FW05


Muut autot:

BMW V12 LM
Autot, jotka kilpailivat Formula 1 -kaudella 2011
Red Bull RB7
McLaren MP4-26
Ferrari 150° Italia
Mercedes MGP W02
Renault R31
Williams FW33
Force India VJM04
Sauber C30
Scuderia Toro Rosso STR6
Lotus T128
Hispania F111
Virgin MVR-02